
Kasutuslubade väljastamine

1. ASJAOLUD JA MENETLUSE KÄIK

03.09.2015 laekusid Narva Linnavalitsusele läbivaatamiseks A.Puškini tn 5a, V.Gerassimovi tn 18a, Viru tn 4 püstitatud lastemänguväljakute kasutuslubade taotlused (linnavalitsuse dokumendiregistris nr 8153, 8286, 8289) koos ehitamise dokumentatsiooniga.  

10.09.2015 on teostatud  ehitusseadustiku § 130 lõike 2 punkti 2 kohane visuaalne ehitise ülevaatus ehitusprojektile vastavuse kontrollimise eesmärgiga. Kontrollimise kultuuriosakonna,  tellija, ehitusettevõtja, lasteaidade ning omanikujärelevalve esindajad kinnitasid oma allkirjadega, et püstitatud lastemänguväljakud vastavad ehitusprojektile ja õigusaktides sätestatud nõuetele ning et kõik ehitustööd on nõuetekohaselt dokumenteeritud.

Seega ehitusseadustiku § 55 kasutusloa andmisest keeldumise põhjused puuduvad. 

2.   ÕIGUSLIKUD ALUSED

2.1.
Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.

2.2.
Narva linna ehitusmääruse § 27  lõike 3 kohaselt ehitise kasutusloa väljastamise või väljastamisest keeldumise ja kehtetuks tunnistamise otsustab Linnavalitsus. 

3.  OTSUS


Väljastada A.Puškini tn 5a, V.Gerassimovi tn 18a, Viru tn 4 püstitatud lastemänguväljakutele kasutusload.

4. RAKENDUSSÄTTED

4.1. Korraldus jõustub seadusega sätestatud korras. 

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

